Kostol svätého Martina (Srednja vas v Bohinju)

Kostol svätého Martina () je budova barokového rímskokatolíckeho kostola z obdobia stredoveku, nachádzajúca sa v dedine Srednja vas v Bohinju na hranici Triglavského národného parku v historickom tradičnom regióne Gorenjska v občine Bohinj v Slovinsku. Má priznaný štatút kultúrnej pamiatky.bohinj.sikraji.eu

 Charakteristika a dejiny 
Kostol bol postavený v období stredoveku, pričom prvé zmienky o ňom sú už z 15. storočiabohinj.si, keďže bol spomenutý v listinách pochádzajúcich z rokov 1493 - 1501.kraji.eu V polovici 18. storočia prešiel kostol stavebnými úpravami.bohinj.sikraji.eu

Kostol sa nachádza v svahu nad dedinou a sú od neho krásne výhľady do Bohinjskej doliny.bohinj.si

Budova je postavená v barokovom slohu a ohraničená kamenným plotom. Veža zvonice je zakončená pre barok typickou cibuľovitou strechou.bohinj.sikraji.eu

Maľby nachádzajúce sa ako na vonkajšej časti kostola, tak i v interiéri sú dielom významných slovinských maliarov. Patria k nim napríklad Franc Jelovšek, Matija Koželj a Matevž Langus.bohinj.sikraji.eu Od Franca Jelovšeka pochádzajú fresky z obdobia baroka, Matija Koželj je autorom fresiek v prezbytériu z roku 1894 a od Matevža Langusa pochádza oltárna maľba Panny Márie s Ježišom.kraji.eu

Pri kostole sa nachádza pamätník padlým v prvej svetovej vojne.kraji.eu

V kostole sa nachádza rokokový organ z roku 1830 vyrobený Johannom Gottfriedom Kunstom. V roku 2002 bol organ renovovaný.bohinj.sikraji.eu

V kostole sa konajú koncerty v rámci podujatia Glasbeno poletje v Bohinju, teda v preklade do slovenčiny „Hudobného leta v Bohinji“.kraji.eu

 Galéria 

 Referencie 

Kategória:Rímskokatolícke kostoly v Slovinsku
Kategória:Kultúrne pamiatky v Slovinsku
Kategória:Kostoly zasvätené svätému Martinovi
Kategória:Triglavský národný park
Kategória:Barokové kostoly v Slovinsku